Source: http://dteodorescu.blogspot.ro/2016/11/
Timestamp: 2018-05-24 05:59:14+00:00

Document:
SPORT FAN CLUB: noiembrie 2016
La secţia de culturism-fitness de la CS CFR Iaşi: Două sportive - două medalii!
Secţia de culturism-fitness a clubului CFR Iaşi are în prezent două sportive legitimate, la senioare, care se pregătesc sub conducerea antrenorului emerit Petru Ciorbă.
În anul 2016, cele două sportive au cucerit două medalii, la competiţiile la care au participat.
Cea mai bună performanţă a obţinut-o Florina Rusu, care a cucerit medalia de bronz în cadrul Campionatelor Balcanice de la Knjazevac (Serbia), la "Women's Physique" - la OPEN.
O medalie de argint, în cadrul Campionatelor Naţionale de culturism-fitness, de la Şimleul Silvaniei, a cucerit ceferista Marinela Ungureanu, la Bodyfitness masters - cat. 35-44 ani, la OPEN.
* Ceferistul Ilie Ciotoiou va "ridica" alte medalii europene?
Pe plan internaţional, în perioada 2-10 decembrie 2016, la Eilat (Israel), în cadrul Campionatelor Europene de haltere pentru tineret (U 23), la categoria 56 kg va concura şi ieşeanul Ilie Ciotoiu. La aceste "Europene", conform protocolului cu CSM Cluj (acolo unde ieşeanul Ciotoiu concurează la seniori), Ilie Ciotoiu va concura doar pentru CS CFR Iaşi (la tineret), acolo unde a fost descoperit de antrenorul emerit Dănuţ Fron.
Ilie Ciotoiu va intra în competiţia europeană din Israel în ziua de luni, pe 5 decembrie 2016, şi are şanse la un loc pe podium, având a doua performanţă la "totalul olimpic", dintre toţi halterofilii care vor intra în concurs.
Vă reamintim că în 2016, în cadrul Campionatelor Mondiale de popice de la Novigrad (Croaţia), tânărul Ştefan Lincu (CFR Olimpia ACB Iaşi), alături de Loredana Vişan (Conpet Petrolul Ploieşti) a cucerit medalia de bronz în proba de perechi mixte, la cadeţi (U 18). Tot la CM popice de la Novigrad, dar la seniori, perechea Ion Cercel (CFR Olimpia ACB Iaşi) - Daniela Lăcătuşu (Conpet Petrolul Ploieşti) s-a clasat pe un merituos loc 5-8 (sferturi de finală), în proba de tandem mixt, sub conducerea antrenorului federal Remus Antimirescu, care pregăteşte şi echipa CFR Olimpia ACB Iaşi.
Publicat de Dan Teodorescu la 15:36 Niciun comentariu:
În Liga I de futsal: CSM Poli Iaşi a stat, dar numai o etapă!
În Liga I de futsal, etapa cu numărul 13, cea în care CSM Politehnica Iaşi a stat din lipsă de adversar, a prezentat următoarele rezultate: Spicom Sfântu Gheorghe - CFF Clujana Cluj 7-3, Futsal Klub Odorheiu Secuiesc - CS United Galaţi 2-3, KSE Târgu Secuiesc - Muncitorul Reşiţa 0-1, Informatica Timişoara - Dunărea 2005 Călăraşi 3-2, iar meciul CS City'us Târgu Mureş - Autobergamo Deva a fost amânat.
1. CS United Galaţi 12 9 1 2 45-25 28
2. Autobergamo Deva 11 8 2 1 66-21 26
3. Dunărea 2005 Călăraşi 12 8 0 4 43-27 24
4. Informatica Timişoara 11 7 2 2 56-20 23
5. FK Odorheiu Secuiesc 11 7 1 3 64-38 22
6. CS City'us Târgu Mureş 9 5 2 2 37-34 17
7. CSM Politehnica Iaşi 11 4 2 5 39-37 14
8. Spicom Sfântu Gheorghe 12 4 1 7 41-56 13
9. Muncitorul Reşiţa 12 3 1 8 29-57 10
10. CFF Clujana Cluj 12 1 0 11 18-70 3
11. KSE Târgu Secuiesc 11 0 0 11 15-68 0
Etapa a 14-a cuprinde meciurile:
- Sâmbătă, 3 decembrie: Autobergamo Deva - KSE Târgu Secuiesc (ora 18:00), CFF Clujana Cluj - Informatica Timişoara (ora 18:30).
- Duminică, 4 decembrie: CSM Politehnica Iaşi - Spicom Sfântu Gheorghe (ora 16:00, la Sala Polivalentă, intrarea liberă), Dunărea 2005 Călăraşi - CS City'us Târgu Mureş (ora 18:00), Muncitorul Reşiţa - Futsal Klub Odorheiu Secuiesc (ora 18:30).
Va sta CS United Galaţi.
* Mare derby la Vaslui, la "U 19"
Vă mai informăm că, în Campionatul Naţional de futsal pentru tineret (U 19), etapa a V-a din Seria 1 programează partidele:
Internazionale Traian Vaslui - CSM Politehnica Iaşi (marţi, 29 noiembrie 2016, de la ora 18:30) şi Sănătatea Darabani - Ceahlăul Piatra Neamţ.
Ierarhia de moment arată astfel:
1. Internazionale Traian Vaslui 4 4 0 0 23-11 12
2. CSM Politehnica Iaşi 4 2 0 2 18-16 6
3. Sănătatea Darabani 4 1 0 3 19-20 3
4. Ceahlăul Piatra Neamţ 4 1 0 3 13-26 3
În runda cu nr. 6, ultima din acest an, se vor juca partidele:
CSM Politehnica Iaşi - Sănătatea Darabani şi Ceahlăul Piatra Neamţ - Internazionale Traian Vaslui.
* Grupa de Elită nu-i de nasul campioanei României!
În "Elite Rounde" la futsal, în grupa D din Portugalia, campioana României - City'US Târgu Mureş a încasat trei înfrângeri "astromice" şi a terminat competiţia pe ultimul loc.
Rezultatele complete, înregistrate în "Pavilhão Multiusos Odivelas", din Odivelas, au fost următoarele:
- Etapa I: FC Dinamo Moscova (Rusia) - City'US Târgu Mureş (România) 11-1 (singurul gol al românilor a fost reuşit de Vlad Ţipău) şi Sporting Lisabona (Portugalia) - Győri ETO FC (Ungaria) 4-1.
- Etapa a II-a: Győri ETO FC - FC Dinamo Moscova 1-5 şi Sporting Lisabona - City'US Târgu Mureş 16-1 (pentru români a înscris Dumitru Mimi Stoica).
- Etapa a III-a: City'US Târgu Mureş - Győri ETO FC 0-5 (şi mureşenii au înscris totuşi un gol, prin Andrei Boroş, în propria poartă!) şi FC Dinamo Moscova - Sporting Lisabona 3-3.
1. Sporting Lisabona 3 2 1 0 23-5 18 7
2. FC Dinamo Moscova 3 2 1 0 19- 5 14 7
3. FC Győri ETO FC 3 1 0 2 7-9 -2 3
4. City'US Târgu Mureş 3 0 0 3 2-32 -30 0
După disputarea meciurilor din cele patru grupe din Elite Rounde, au obţinut promovarea la turneul final formaţiile Kairat Almaty (Kazakhstan), Ugra Yugorsk (Rusia), Inter FS (Spania) şi Sporting Lisabona (Portugalia).
Publicat de Dan Teodorescu la 08:33 Niciun comentariu:
Victorii scontate în Liga Campionilor la popice. Urmează meciurile din manşa a doua
Pe 26 noiembrie 2016 s-au desfăşurat partidele primei manşe din primul tur al Ligii Campionilor la popice, acolo unde România este reprezentată doar de formaţia feminină Electromureş Romgaz Tg. Mureş.
Mureşencele au învins categoric pe polonezele din Tarnowo Podgorne şi au făcut un pas decisiv pentru calificarea în sferturile de finală ale competiţiei.
- CS Electromureş Romgaz Târgu Mureş (ROU) - KS Alfa-Vector Tarnowo Podgorne (POL) 7-1 la puncte de echipă (18:6 la puncte de set / manşe câştigate; 3228 p.d. - 3059 p.d.);
Pentru echipa mureşeană au punctat: Ban Iulia Adela - 578 p.d., Gyeresi Anna - 554 p.d., Baciu Doina - 552 p.d., Duka Tilda - 526 p.d., Suciu Alina - 516 p.d., Bornert Alexandrina - 502 p.d. Rezerve: Bărdiță Bianca, Fekete Reka, Boloni Dalma. Sportivele cu cele mai bune rezultate din cele două echipe au fost premiate de către Ioan Stan, președintele secției de popice Electromureș Romgaz, ele fiind Ban Iulia Adela - 578 p.d.(Electromureș Romgaz Tg. Mureş), respectiv Cwojdzinska Izabela - 537 p.d.(KS Alfa Vektor Tarnowo Podgorne).
- KK Celje (SLO) - BSV Voith St. Pölten (AUT) 7 - 1 (14 - 10 ; 3298 - 3197);
- KC Schrezheim (GER) - KK Kristal Zrenjanin (SRB) 7 - 1 (16,5 - 7,5 ; 3377 - 3271);
- Boule d’Or Soults sous Forest (FRA) - ZP Sport a.s. Podbrezova (SVK) 1 - 7 (6,5 - 17,5 ; 3020 - 3281).
- Alabardos Szeged TE (HUN) - SKK Vrchlabi (CZE) 8 - 0 (21 - 3 ; 3838 - 3272);
- SKV Rot Weiss Zerbst 1999 (GER) - KK Calcit Kamnik (SLO) 8 - 0 (18 - 6 ; 3933 - 3632);
- ZP Sport a.s. Podbrezova (SVK) - KC Schwabsberg (GER) 6 - 2 (14,5 - 9,5 ; 3798 - 3653);
- KK Belgrad (SRB) - SKC Victoria 1947 Bamberg (GER) 3 - 5 (13 - 11 ; 3735 : 3770 );
În marele derby de la Belgrad, la echipa din Bamberg a evoluat şi românul Nicolae Lupu (49 ani - 589 p.d.), care a pierdut însă cu 0-4 la manşe confruntarea individuală cu mai tânărul său adversar Milos Simijonovic (27 ani - 658 p.d.)
- KK Zapresic (CRO) - Zalaegerszegi TK (HUN) 6 - 2 (17 - 7 ; 3851 - 3651);
La echipa maghiară, românul cu dublă cetăţenie Zoltan Flavius Feher (34 ani - 598 p.d.) a fost învins cu 1-3 la manşe de experimentatul Branislav Bogdanovic (46 ani - 665 p.d.).
- BSV Voith St. Pölten (AUT) - SKK Rokycany (CZE) 5 - 3 (14 - 10 ; 3500 - 3425);
- Repcelaki SE (HUN) - KS Polonia 1912 Leszno (POL) 7 - 1 (17,5 - 6,5 ; 3771 : 3472);
- KK Neumarkt (ITA) - KK Konstruktor Maribor (SLO) 6 - 2 (13 - 11 ; 3591 : 3549).
Partidele retur sunt programate pe 10 decembrie 2016, de la ora locală 13.00.
De menţionat că Federaţia Internaţională de Popice (WNBA) - secţiunea clasică NBC a anunţat că în mai 2018, Campionatele Mondiale individuale de cadeţi (U 18), juniori (U 23) şi seniori, la feminin şi masculin, vor avea loc la Cluj-Napoca, în România.
Tot la Cluj, pe 10 decembrie 2016 trebuia să se dispute şi meciul derby din Liga I de seniori, dintre CFR Cluj şi CFR Olimpia ACB Iaşi. Datorită faptului că noua arenă cu 8 piste de la Cluj nu are nici acum acordul de funcţionare de la ISU, dar nici un "administrator" oficial, acest joc s-a amânat din nou, pentru 2017.
Publicat de Dan Teodorescu la 20:56 Niciun comentariu:
ALPI, participantă la comemorarea epigramistului Nelu Marian
Duminică, pe 27 noiembrie 2016, sala de conferinţe din cadrul Comunităţii Evreilor din Iaşi (CEI) a fost arhiplină, la comemorarea epigramistului Nelu Marian (Harry Marcovici pe numele său adevărat). La acest "Matinal Cultural" au fost prezenţi şi membrii Asociaţiei Literare Păstorel Iaşi (ALPI), care au încântat publicul prin propriile creaţii de poezie şi epigrame, dar fiecare "vorbitor" a rostit şi câteva epigrame ale lui Nelu Marian sau alte scrieri literare ale autorilor evrei contemporani.
Din prezidiul adunării au făcut parte Martha Eşanu, Abraham Giltman, Eugen Deutsch, Mihai Batog-Bujeniţă, Elena Mândru, Emil Gnatenco şi Solo Rotenstain, fiind astfel alcătuit, încă din "primele rînduri", un inedit "binom" al prieteniei culturale dintre ALPI şi CEI.
Preşedintele Comunităţii Evreilor din Iaşi, domnul Abraham Giltman a deschis adunarea cu următoarele cuvinte: "Avem invitaţi de seamă în această dimineaţă, pe membrii Asociaţiei Literare Păstorel Iaşi. Le urăm un bun venit şi le dăm cuvântul!".
În continuare, directorul ALPI, comandorul şi scriitorul Mihai Batog-Bujeniţă a spus: "Este o mare onoare pentru noi să venim aici, deoarece dumneavoastră, prin umorul nativ, sunteţi cititorii noştri preferaţi!".
În alocuţiunea sa, Martha Eşanu a făcut a trecere în revistă a vieţii epigramistului Nelu Marian (Harry Marcovici), născut la Iaşi, în 1932 şi trecut la cele veşnice în Israel, în 2006, din cauza unor probleme cardiace. La Iaşi, Nelu Marian a fost inginer electrotehnic, a lucrat la Antibiotice, iar apoi în proiectare, la IITPIC / IPROCHIM. Din 1963 publică epigrame şi scrieri umoristice în presa locală din Iaşi, fiind şi colaborator la Radio Iaşi, TVR Iaşi, revista Urzica şi ziarul Sportul popular. A mai scris şi pentru două spectacole de estradă la Teatrul Evreiesc din Iaşi. Din 1984 pleacă cu familia în Israel, iar din 2003 revine la pasiunile din tinereţe, publicând în diferite reviste de umor din "Ţara Sfântă". O cronică rimată a lui Nelu Marian se referă la <Vaccinul contra prostiei>, unde se spune că <după... vaccinare, prostul devine şi fudul!>".
Lucruri interesante despre Nelu Marian (Harry Marcovici) au fost pomenite şi de Eugen Deutsch, care a menţionat: "Am fost coleg cu Harry de facultate, de proiectare şi colaborator în umor. Fratele lui Harry, Adrian Marcovici, juca şah în echipa Medicinei, iar multe dintre cărţile mele i le-am dat lui. Remarc scrierile lui Harry din volumele Să-nvăţăm ivritul zâmbind şi Epiroze".
Au recitat apoi în faţa publicului Mihai Batog-Bujeniţă (care a citit şi dialogul epigramatic dintre Georgeta Paula Dimitriu şi Nelu Marian, din anii din urmă), Elena Mândru, Doina Toma, Angela Pistol, apoi Ion Frenţescu (care a debutat ca epigramist la îndemnul lui Nelu Marian, alături de Vasile Vajoga, tot în anii din urmă), Dumitru Ivas, Mihai Haivas, Dan Teodorescu, Vasile Larco, Constantin Mihai, Eugen Deutsch.
Un recital umoristic a fost prezentat publicului şi de actorul şi regizorul de la Clubul CFR Iaşi, Emil Gnatenco.
A mai vorbit la această manifestare "duminicală" doamna Miriam Kaiserman (soţia fostului şi regretatului preşedinte al CEI, Pincu Kaiserman), care a prezentat câteva aspecte umoristice din boema Iaşului de odinioară, apoi directorul Muzeului Unirii din Iaşi, doamna Aurica Ichim şi în final doamna Rodica Rodean, preşedinta Asociaţiei "Universul Prieteniei" Iaşi.
Privind în viitor, vă mai informăm că în ziua de sâmbătă, 10 decembrie 2016, de la ora 11.00, la Muzeul Unirii din Iaşi va avea loc dubla lansare de carte a doamnei conf. univ. dr. Cornelia Ursu (membru ALPI), unde sunt aşteptaţi toţi cei care iubesc "jurnalele de călătorii", cu referiri speciale la Israel şi Turcia.
Publicat de Dan Teodorescu la 19:47 Niciun comentariu:
Aur şi argint pentru tinerii halterofili de la CS CFR Iaşi
Ediţia a 21-a a Cupei Olimpicom la haltere a avut loc sâmbătă, 26 noiembrie 2016, la Cluj şi a fost organizată de Olimpiu Chindriş, vicepreşedintele FR Haltere. La startul competiţiei au fost prezenţi sportivi şi sportive de la 15 cluburi de profil din ţară, printre ele fiind şi CS CFR Iaşi.
Sub comanda antrenorului Dănuţ Fron, au fost în concurs ieşenii Marius Pagu (cat. 28 kg) şi Ionela Atincăi (cat. 63 kg), ambii urcând pe podium la categoriile lor de greutate şi vârstă.
Mini-halterofilul Marius Pagu s-a clasat pe locul 2 şi a cucerit medalia de argint, după un total olimpic de 62 kg, cu 25 kg la stilul smuls şi 37 kg la stilul aruncat (cu mult peste greutatea sa corporală!).
Tânăra şi talentata Ionela Atincăi s-a clasat pe locul 1 şi a cucerit "aurul" competiţiei, cu un total olimpic de 103 kg, cu 45 kg la smuls şi 58 kg la aruncat.
În finalul concursului de la Cluj-Napoca, antrenorul ieşean Dănuţ Fron ne-a declarat: "Avem sportivi talentaţi la CS CFR Iaşi, iar Ilie Ciotoiu are urmaşi de nădejde. Vă mai informez că ieşeanul Ilie Ciotoiu va participa, pe 5 decembrie 2016, la Campionatul European de haltere pentru tineret - U 23, de la Eliat (Israel), unde va concura pentru CS CFR Iaşi, cu şanse la medalii".
Publicat de Dan Teodorescu la 07:17 Niciun comentariu:
La secţia de culturism-fitness de la CS CFR Iaşi: ...
În Liga I de futsal: CSM Poli Iaşi a stat, dar num...
Victorii scontate în Liga Campionilor la popice. U...
ALPI, participantă la comemorarea epigramistului N...
Aur şi argint pentru tinerii halterofili de la CS ...
Victorie clară în Liga Campionilor pentru lansatoa...
Un deceniu cu prietenul Georg Barth, pe traseul Ge...
Fosta gimnastă de aur a Iaşului, Claudia Teofana P...
La futsal "U 19": Victorie ieşeană în Sala LPS din...
ALPI la Teatrul FIX: O seară nemuritoare, deoarece...
Profesorul Dan Pavelescu, de la fotbal la baschet!...
CSM Poli Iaşi, meciuri dificile în Cupa României ş...
Argint şi bronz pentru popicarii ieşeni la "Naţion...
La Clubul CFR Iaşi: Public numeros la vernisajul e...
În sportul popicelor din România: Veteranii la Hun...
Dr. Sorin Cotlarciuc îşi va lansa două volume bele...
În Liga I de futsal: CSM Poli Iaşi a început retur...
Scriitorul Mihai Batog-Bujeniţă a CUCERIT Clubul C...
"Flori de toamnă 2016", o nouă expoziţie de o frum...
CSM Poli Iaşi, învinsă la Călăraşi în ultima etapă...
La Ploieşti, derby-ul lansatoarelor a revenit camp...
La Soroca, acasă la Ştefan cel Mare!
Program bogat de evenimente culturale pentru membr...
Echipa de popice tineret CFR Olimpia ACB Iaşi pier...
Premieră pe scena Clubului CFR Iaşi de la Râpa Gal...
Pentru Penicilina Iaşi: Cinci jocuri, în două săpt...
Avem talente în gimnastica ritmică ieşeană, dar ce...
La echipa de futsal "U 19" CSM Poli Iaşi: a doua v...
Ieşeanul Eduard Schipor, pe locul 1 la turneul de ...
Sonetistul ieşean Mihai Codreanu, omagiat de "Sfin...
La Hunedoara: Șase medalii pentru lansatoarele de ...
Greşelile individuale au făcut diferenţa
Rezultate meritorii pentru micii şahişti de la "MI...
La Penicilina Iaşi: Una caldă, alta rece!
La Iaşi: S-a tras cortina peste ediţia a 40-a a Ce...
“Dintre sute de femei", doar una a fost cap de afi...
La Iaşi: Meciuri spectaculoase la Centura Moldovei...
Se bate primul gong la "CENTURA MOLDOVEI" la box
Medalii de toate culorile pentru tinerii tenismeni...
Old Boys Politehnica Iaşi a câştigat un nou trofeu...
În Sala Polivalentă din Iaşi: De la "excelent" la ...
Ovidiu Şuhane şi Claudiu Boantă se evidenţiază în ...
"Centura Moldovei" la box revine în Sala Polivalen...

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 

CSM 
 CSM